raadslede van die spv
spv tegniese komitee
Die Departement van Landbou het in 1954 die fisiese en genetiese status van plantmateriaal geïdentifiseer as die belangrikste faktore om by te dra tot die verhoging van landbouproduksie in Suid-Afrika. In 1964 is die Suid-Afrikaanse Plantverbeteringsvereniging op die been gebring om spesifiek aandag te gee aan hierdie aspekte van plantmateriaal vir die wingerd- en sagtevrugtebedrywe. Die destydse Departement van Landbou se kwaranteinfasiliteit in Stellenbosch het aanvanklik die sagtevrugte en wingerd variëteite (waarvan baie vandag nog gebruik word) gesellekteer en getoets om virusvrye klone te identifiseer en beskikbaar te stel aan die bedryf.
Die Suid-Afrikaanse Plantverbeteringsorganisasie (SAPO) is in 1974 deur die Sagtevrugte-, Inmaakvrugte- en Droëvrugte Rade gestig met die doel om verbeterde plantmateriaal aan die industrie te voorsien. Die Sagtevrugtebedryf het vinnig uitgebrei en daar is ook twee onafhanklike Plantverbeteringsorganisasies geregistreer - TopFruit in 1983 en Stargrow in 1992. Intussen het die Departement van Landbou in 1988 besluit dat hulle nie meer alleen verantwoordelikheid vir die bestuur van plantverbetering kon neem nie. Na aanleiding hiervan is die Sagtevrugte Plantsertifiseringskema in 1993 onder die Plantverbeteringswet, 1976 (Wet nr. 53 van 1976) afgekondig.
Die Skema is nie verpligtend nie en deelname deur enige organisasie wat plantmateriaal teel, invoer of vermeerder, enige kweker of enige produsenteliggaam is geheel en al vrywillig. Die groter meerderheid van teelprogramme word wel deur die geregistreerde Plantverbeteringsorganisasies bestuur en die meeste boomkwekers is lede van die Sagtevrugte Plantsertifiseringskema. Die Inspeksiedienste van Departement Landbou, Bosbou en Visserye (DLBV) is ten volle verantwoordelik vir alle materiaal wat nie binne die Skema gesertifiseer is nie. Die DLBV Inspekteurs moet alle ongesertifiseerde bome inspekteer om seker te maak dat daar wel aan die minimum fisiese- en fitosanitêre standaarde van die Wet voldoen word. Hulle is ook verantwoordelik daarvoor om seker te maak dat die bome tipe-eg is. Die DLBV Inspekteurs is die enigste wat amptelik verkope van bome wat nie aan die standaarde voldoen nie kan verbied.
Om die maksimum gebruik van gesertifiseerde sagtevrugtevoortplantingsmateriaal deur alle sektore van die sagtevrugtebedryf te bevorder.
Om die bevoegdhede, die verrigting van werksaamhede en uitvoering van die pligte wat kragtens die Sagtevrugteplantsertifiseringskema, ingevolge die Plant-verbeteringswet, 1976, (Wet nr. 53 van 1976) aan die Uitvoerende Raad as gesag verleen, toegewys of opgedra is, uit te oefen.
Mnr Wiehahn Victor IVP (Voorsitter)
Mnr Dappie Smit DTD
Mnr Hugh Campbell Hortgro Pome
Mnr Dana Morkel	 Hortgro Stone
Me Roleen Carsten	 SAPO Trust
Mnr Stuart Amos TopFruit
Mnr JD van Deventer SKV
Me Joan Sadie DLBV (Gekoöpteer)
Mnr Nolan Africander DLBV (Gekoöpteer)
Me Rachel Kriel Sekretaris
Mnr Hugh Campbell Hortgro Science (Voorsitter)
Me Sophia Malan SAPO Trust
Mnr Christo Stemmet Boomkwekers Vereniging (SKV)
Mnr Hennie Gerber BG Plantinspeksie Konsultante
Me Lolita Frazenburg DLBV - Diagnostiese Dienste
Me Isabel du Toit DLBV - Inspeksiedienste
Me Rachel Kriel	 Sekretaris
"Inmaak Produsente Vereniging"
"Droëvrugte Tegniese Dienste"
Lede is geregistreerde kwekerye van die SA Sagtevrugteplantsesrtifiseringskema soos afgekondig ingevolge die Wet op Plantverbetering (Wet No. 53 van 1976). Die SKV verteenwoordig lede en maak insette aan werksgroepe, komitees en die rade van die SPV en Plant SA.
JD van Deventer VOORSITTER
Besigtig SPV Geregistreerde Kwekerye - 2018/19